Cities: Skylines

**Cities: Skylines** on suomalaisen Colossal Orderin kehittämä ja ruotsalaisen Paradox Interactiven julkaisema kaupunginrakennuspeli. Peli on julkaistu vuonna  Linuxille, macOS:lle ja Windowsille. Lisäksi peli on julkaistu Nintendo Switchille, PlayStation 4:lle, PlayStation 5:lle sekä Xbox Onelle ja Xbox Series X/S:lle. Konsoliversioiden käännökset on tehnyt Tantalus Media.

Colossal Orderin kaksi aiempaa *[[Cities in Motion]]* -peliä sijoittuivat valmiiksi rakennettuihin kaupunkeihin. *Cities: Skylinesissa* pelaaja voi muokata ja hallinnoida kaikkia osa-alueita kaupungissa.

Pelin jatko-osa ** julkaistiin 24. lokakuuta 2023.

## Pelaaminen

Pelaaja aloittaa pelin  suuruiselta maalohkolta, jolle tulee eritasoliittymä. Pelaaja saa myös hieman aloitusrahaa. Tehtävänä on lisätä maa-alueelle katuja sekä asuin-, teollisuus- ja kauppa-alueita, ja niiden lisäksi peruspalveluita kuten energiantuotanto, viemäröinti ja jätehuolto. Toimenpiteet rohkaisevat ihmisiä muuttamaan kaupunkiin ja tarjoavat heille töitä. Kun väestö kasvaa, pelaaja saa käyttöönsä uusia kaupunkia parantavia investointeja, kuten kouluja, paloasemia, poliisiasemia, terveydenhoidon tiloja, jätehuoltojärjestelmiä ja liikenneratkaisuja.

Kaupungin voi jakaa kaupunginosiin, joista jokaisen toimintoja pelaaja voi vapaasti määrittää. Jossakin kaupunginosassa voi esimerkiksi olla ilmainen joukkoliikenne, toisessa korkeampi veroaste isoille yrityksille. Kaupungin rakennuksilla on eri kehitysasteita, jotka voi saavuttaa ympäröivää aluetta kehittämällä. Korkeammat rakennukset tuovat etuja kaupungille. Esimerkiksi kaupparakennus kehittyy seuraavalle tasolle kun ympäröivän alueen asukkaat kouluttautuvat paremmin, mikä puolestaan mahdollistaa uusien työntekijöiden palkkaamisen ja kasvattaa kaupungin verotuloja. Asukasmäärän ja tulojen kasvaessa pelaaja voi hankkia kaupungille lisää maata yhteensä kahdeksan lohkon verran  suuruiselta alueelta. Hankittavien lohkojen määrää on rajoitettu, jotta peli pyörisi sujuvasti erilaisilla tietokoneilla, mutta pelaaja voi modifioida peliä niin, että kaikki  saa käyttöön. On myös modi, jolla koko kartta-alueen saa käyttöön laidasta laitaan. Tämä tarkoittaa 81 lohkoa rakennustilaa.

### Kaupungin asukkaat
*Cities: Skylines* seuraa kaupungin asukkaiden asuinpaikkoja ja työpaikkoja sekä tästä seuraavaa liikennettä ja kulkuneuvoja. Asukkaat voi myös nimetä.  Vertailukohtana käytettävässä *[[SimCity]]ssä* asukkaat menevät lähimpään vapaaseen työpaikkaan ja palaavat lähimpään vapaaseen asuntoon, mistä aiheutuu ongelmia liikennejärjestelmän käsittelyyn. *SimCityssä* kaupungin asukkailla ei ole yksilöllisyyttä, kun taas *Cities: Skylinesissa* kaupungin asukkailla on useita piirteitä, jotka vaikuttavat peliin eri tavoin, kuten koulutustaso ja tyytyväisyys. Asukkaan koulutustaso vaikuttaa siihen, mitä töitä tämä voi ottaa vastaan, ja tyytyväisyys osoittaa, miten pelaaja pärjää asukkaan käyttäessä kaupungin palveluita. Asukkailla on myös ikä, joka vaikuttaa näiden tarvitsemiin palveluihin ja liikkumiseen, mikä vaikuttaa paljon liikenneverkkoon. Asukkaiden liikkuminen on kehittäjien mukaan suurin yksittäinen haaste, joka pelin kehityksessä tuli vastaan. Asukkaat pyrkivät valitsemaan aina nopeimman reitin määränpäähänsä.

## Kehitys

Colossal Order perustettiin vuonna 2009, jolloin se koostui viidestä hengestä ja rajallisesta budjetista. Studion unelmana oli tehdä ”Colossal Cities”, ja *Cities in Motion* -pelit olivat askel tätä tavoitetta kohti.
Julkaisija Paradox Interactive hyväksyi suunnitelmat vasta kun Electronic Artsin vuonna 2013 julkaistu *[[SimCity (vuoden 2013 videopeli)|SimCity]]* menestyi huonosti markkinoilla. Myös toinen kilpailija, Focus Home Interactive, julkaisi vuonna 2015 *[[Cities XXL]]* -pelin omaan *Cities*-pelisarjaansa, mutta se sisälsi paljon bugeja eikä juurikaan uutta sisältöä. Näin Colossal Orderin kaupunginrakennussimulaatiolla oli hyvä markkinarako kilpailijoiden epäonnistuneiden pelien takia. Marina Hallikaisen mukaan yrityksen tavoitteena olikin olla toistamatta kilpailijoidensa virheitä julkaisussa. Pelin ensimmäinen suunnitelma oli keskittyneempi poliittiseen näkökulmaan, jossa pelaaja johtaisi kaupungintaloa, asettaisi menettelytapoja ja rakentamisella olisi pienempi osuus. Paradoxin palautteesta Colossal Order kehitti suunnitelmaa eteenpäin.

Kehittäjissä oli *SimCityn* faneja, jotka toivoivat seuraajaa *[[SimCity 4|SimCity 4:lle]]*. Kunnianhimo oli suurempi kuin resurssit tuolloin ja kehittäjien oli priorisoitava tiettyjä ominaisuukia: vuorokauden ja vuoden ajat eivät tulleet kyseeseen. Pelaajien vapaus tehdä jotain todellisesta elämästä tai mielikuvituksesta oli tärkeää ja pelissä oli kyse enemmän simulaatiosta kuin visuaalisuudesta: numerot eivät ole keksittyjä, vaan pelaajat voivat nähdä jokaisen asukkaan ja jokaisen valintansa.

*Cities: Skylinesin* kehitystiimi oli  kokoinen ja kehitysbudjetti alle miljoona euroa. Paradoxin markkinointibudjetti oli myös pieni, mutta hyvä viraalinäkyvyys toi paljon julkisuutta. Peli annettiin ennen julkaisua videostriimajien pelattavaksi. Markkinointiin kuului myös suorapuheisuus: kehittäjät kertoivat, etteivät ole tekemässä ”superpeliä” tai pystyisi kilpailemaan sisällön määrällä kilpailijoidensa kanssa.

Julkaisun jälkeen pelaajilta tuli runsaasti palautetta, että peli tarvitsee vuorokauden vaihtelut, joita pelissä ei alun perin ollut. Kehittäjät työstivät jo ensimmäistä laajennusta kun he huvin vuoksi kokeilivat miten vaikeaa vuorokauden ajan vaihteluiden toteuttaminen olisi. Kokeilun tuloksena koko ensimmäinen laajennus muutettiin, kun Colossal Order lupasi Paradoxille suunnitellun julkaisuajan pitävän. Tuloksena kehitettiin *After Dark* -laajennus.

### Modit
Modaustyökalujen kehitykseen käytettiin noin puolet kehitysresursseista. Pian julkaisun jälkeen peli sai laajan modausyhteisön, joka loi kuukaudessa yli . Osa modausten ideoista on lisätty myöhemmin suoraan peliin, kuten yksisuuntaisten teiden suunnan vaihtaminen napin painalluksesta. Modausyhteisö on tehnyt peliin useita kuuluisia rakennuksia, mutta myös vähemmän tunnettuja maamerkkejä.
Modaustuki päätettiin varhaisessa vaiheessa pelin kehitystä ja modauksen sanotaan olevan yksi syy pelin jatkuvalle suosiolle. Modien kehittämisestä on tullut joillekin elinkeino.

### Ääniraita

Pelin musiikin ovat tehneet Jonne Valtonen ja Jani Laaksonen. Ääniraita on julkaistu alkujaan Deluxe Edition -version mukana Steam-palvelussa.
Valtonen kirjoitti musiikin Sibelius-ohjelmalla ja Laaksonen toimi tuottajana.

### Julkaisu

Peli julkistettiin vuonna 2014 Gamescom-messuilla, jossa esiteltiin pelin traileri.

Kehittäjillä oli vaatimattomat tavoitteet ja alkuperäisenä tavoitteena oli myydä  peliä, mutta peli ylitti  jo ensimmäisellä viikolla. Eräänä syynä menestykseen sanotaan pelaajien kuunteleminen.

Vuonna 2017 peli julkaistiin PlayStation 4 ja Xbox One -konsoleille. Konsolikäännökset on tehnyt Tantalus Media ja fyysisen julkaisuversion jakelija on Koch Media. Vuonna 2018 peli julkaistiin Nintendo Switchille. Helmikuussa 2023 peli julkaistiin remasteroituna versiona  PlayStation 5:lle ja Xbox Series X/S:lle.

Peli on julkaistu muun muassa Humble Bundle-, Origin-, Microsoft Store- ja Steam-palveluissa.

## Lisäsisältö

*Cities: Skylinesiin* on julkaistu suurempia lisäosia (*expansion*) ja pienempiä ladattavia sisältöpaketteja (*DLC*). Kaikki lisäosat vaativat emopelin toimiakseen. Isojen lisäosien hinta on joko 15 tai 13 euroa.

Tämän lisäksi peliin on myös nimellä ”Content Creator Pack” kulkevia sisältöpaketteja, jotka eivät sisällä varsinaisesti uusia pelimekaniikkoja, vaan ainoastaan uusia rakennuksia ja/tai teemoja kaupunkeihin. Sisältöpaketit ovat pelaajien suunnittelemia. Joulukuussa 2021 paketteja on julkaistu viisi:
* Content Creator Pack: Art Deco julkaistiin 1. syyskuuta 2016.
* Content Creator Pack: High-Tech Buildings julkaistiin 29. marraskuuta 2016.
* Content Creator Pack: European Suburbia julkaistiin 19. lokakuuta 2017.
*Content Creator Pack: University City julkaistiin 21. toukokuuta 2019.
*Content Creator Pack: Modern City Center julkaistiin 7. marraskuuta 2019.
Näiden lisäksi peliin on kolme ilmaista sisältöpakettia ja pelkästään uusia radioasemia sisältäviä paketteja.

## Vastaanotto

Peliä on kutsuttu "*SimCityksi*, jota ei koskaan tullut". *Cities: Skylines* on ollut arvostelumenestys ja julkaisuviikolla se oli Steamin myydyin peli. Ensimmäisen vuorokauden aikana peliä myytiin yli  ja ensimmäisen viikon aikana yli . Pelin perushinta on Steamissa .

Kotakun arvostelussa peliä kutsuttiin vapauttavaksi, koska pelissä voi tehdä todella suuria kaupunkeja verrattuna *SimCityyn*. Pelaaja voi rakentaa mitä haluaa haluamallaan tavalla ja myös pelin ulkoasu sai kehuja. Kritiikkiä peli sai kaupungin hallinnasta.

*[[Pelaaja (lehti)|Pelaaja-lehti]]* valitsi *Cities: Skylinesin* vuoden 2015 kotimaiseksi videopeliksi. Se sai *Pelaajan* arvostelussa arvosanaksi 9/10. *Cities: Skylines* sai GameSpotin arvostelussa arvosanaksi 8/10 ja IGN:n arvostelussa 8.5/10. Pelillä on Metacritic-kerääjäsivustolla 85/100 pistettä. Colossal Order sai *Vuoden suomalainen pelinkehittäjä* -palkinnon DigiExpo-messuilla vuonna 2015.

### Myynti

Huhtikuuhun 2016 mennessä peliä oli myyty yli kaksi miljoonaa kappaletta. Maaliskuuhun 2018 mennessä peliä oli myyty yli viisi miljoonaa kappaletta tietokoneille. Maaliskuuhun 2019 mennessä peliä on myyty 6 miljoonaa kappaletta. Heinäkuuhun 2022 mennessä peliä on myyty 12 miljoonaa kappaletta.

### Palkinnot

### Vaikutus

Tukholman kaupunki on käyttänyt peliä uuden liikennejärjestelmän suunnittelussa. YouTube-videoiden tekijät ovat käyttäneet peliä opetusvideoiden tekoon.

Kuusi vuotta julkaisun jälkeen peli on lajityypissään merkittävä ja suoria kilpailijoita ei ole montaa. Muissa rakennuspeleissä on muita ominaisuuksia kuten historiallisuutta, tarinavetoisuutta, taistelua tai selviytymispelin ominaisuuksia, mutta modernin metropolin hallitsemiseen ei ole montaa kilpailijaa.

## Lähteet

* 

### Viitteet

## Aiheesta muualla

* 
* 
*